b'\n_START_ARTICLE_\nSenad Luli\xc4\x87\n_START_SECTION_\n\xc5\xbdivljenjepis\n_START_PARAGRAPH_\nDel otro\xc5\xa1tva je pre\xc5\xbeivel v Mostarju, potem pa se je zaradi vojne leta 1992 z dru\xc5\xbeino preselil v \xc5\xa0vico, kjer je za\xc4\x8del nogometno pot. Luli\xc4\x87 je od leta 2011 nogometa\xc5\xa1 Lazia in \xc4\x8dlan reprezentance Bosne in Hercegovine. Lahko igra na polo\xc5\xbeaju krilnega branilca ali pa v zvezni vrsti. Za reprezentanco je debitiral leta 2008 proti Azerbejd\xc5\xbeanu. Prvi gol za reprezentanco je dosegel 7. junija 2013 v kvalifikacijah za Svetovno prvenstvo 2014 proti Latviji. Takrat je dosegel gol za 1-0 in BiH, ki je v Rigi na koncu zmagala z rezultatom 5-0.'